CELEX: 62019TN0006
Language: mt
Date: 2019-01-04 00:00:00
Title: Kawża T-6/19: Rikors ippreżentat fl-4 ta’ Jannar 2019 – Irish Wind Farmers’ Association et vs Il-Kummissjoni

11.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/69
            
         
      Rikors ippreżentat fl-4 ta’ Jannar 2019 – Irish Wind Farmers’ Association et vs Il-Kummissjoni
      (Kawża T-6/19)
      (2019/C 93/89)
      Lingwa tal-kawża: l-Ingliż
      
         Partijiet
      
      
         Rikorrenti: Irish Wind Farmers’ Association Clg (Kilkenny, l-Irlanda), Carrons Windfarm Ltd (Shanagolden, l-Irlanda), Foyle Windfarm Ltd (Dublin, l-Irlanda) u Greenoge Windfarm Ltd (Bunclody, l-Irlanda) (rappreżentanti: M. Segura Catalán u M. Clayton, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla l-ittra tal-Kummissjoni Ewropea tal-25 ta’ Ottubru 2018 dwar il-Każ SA.44671 l-Irlanda – Allegata għanjuna illegali mill-Istat mogħtija lis-settur tal-karburanti fil-forma ta’ rati ta’ taxxa fuq il-proprjetà mnaqqsa;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw motiv wieħed, jiġifieri li l-Kummissjoni naqset milli tiftaħ investigazzjoni formali skont l-Artikolu 108(2) TFUE u l-Artikolu 4(4) tar-Regolament 2015/1589 (1), minkejja dubji dwar l-eżistenza ta’ għajnuna mill-Istat, u għaldaqstant ċaħdet lir-rikorrenti mid-drittijiet proċedurali tagħhom. Dan il-motiv jikkonsisti f’żewġ partijiet:
      
                  1.
               
               
                  L-ewwel parti: il-Kummissjoni missha adottat deċiżjoni formali. Il-Kummissjoni ma wettqitx eżami xieraq tal-ilment kif inhu meħtieġ skont ir-regoli tagħha stess u l-att ikkontestat ġie adottat bi ksur tad-dispożizzjonijiet tar-Regolament 2015/1589.
               
            
                  2.
               
               
                  It-tieni parti: il-Kummissjoni missha kellha dubji serji dwar il-klassifikazzjoni tal-miżura bħala għajnuna u, għaldaqstant, missha fetħet investigazzjoni formali skont l-Artikolu 4(4) tar-Regolament 2015/1589, b’mod partikolari u inter alia minħabba li l-Kummissjoni ma fehmitx il-portata tal-ilment, naqset milli teżamina b’mod adegwat l-informazzjoni kollha pprovduta mill-ilmentatur fil-kuntest tal-ilment, ma eżaminatx il-miżura b’mod xieraq, u segwiet l-approċċ żbaljat fir-rigward tal-evalwazzjoni ta’ selettività u ma eżaminatx ir-rekwiżiti l-oħra li huma stabbiliti fl-Artikolu 107 TFUE.
               
            
         (1)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).